Anta Aizupe
Anta Aizupe (dzimusi 1988. gada 12. augustā Alūksnē) ir latviešu aktrise. Mācījusies Alūksnes Mūzikas skolā, kuru beigusi 2002. gadā. 2007. gadā beigusi Ernsta Glika Alūksnes Valsts ģimnāziju. Tajā pašā gadā iestājusies Latvijas Kultūras akadēmijā, kur studējusi Dramatiskā teātra aktiera programmā. Studijas beigusi 2011. gadā. Valmieras teātrī kopš 2012. gada. Spēlējusi arī Dirty Deal Teatro. Filmējusies seriālos "UgunsGrēks", "Viss pa jaunam!", "Nemīlētie" un filmās "Blakus" un "Mamma vēl smaida". Kopā ar Madaru Botmani un Mārtiņu Meieru vadīja Eirovīzijas Latvijas atlases konkursu Dziesma 2013.